Sergei Kulanko

Sergei Kulanko (vuoteen 1935 Kulikoff; 23. kesäkuuta 1902 Viipuri – 7. toukokuuta 1981 HelsinkiHelsingin Sanomat 13.5.1981, s. 16. (Maksullinen linkki.)) oli suomalainen pianisti ja säveltäjä.  Hän opetti pitkään Viipurin musiikkiopistossa, joka talvisodan sytyttyä siirtyi Lahteen.Lahden konservatorion historia.

Kulanko opiskeli musiikkia aluksi Viipurissa ja sitten ulkomailla, ensin Leipzigin konservatoriossa vuosina 1922–1925 ja myöhemmin Pariisissa vuonna 1935. Pianonsoittoa hänelle opettivat Leipzigissa Robert Teichmüller ja Pariisissa Lazare Lévy ja sävellystä Leipzigin konservatoriossa Ernst Paul ja Hermann Grabner. Kulanko toimi 1925–1967 pianonsoitonopettajana Viipurin musiikkiopistossa, jonka nimi muuttui sittemmin Lahden musiikkiopistoksi.Otavan Iso musiikkitietosanakirja 3, s. 563. Otava 1978. 

Kulangon sävellystuotantoon kuuluu pianokonsertto h-molli sekä pianoteoksia ja lauluja.

Lähteet

Luokka:Vuonna 1902 syntyneet
Luokka:Vuonna 1981 kuolleet
Luokka:Suomalaiset pianistit
Luokka:Suomalaiset säveltäjät
Luokka:Suomalaiset musiikkipedagogit